【華嚴宗四門出體】

（術語）一隨相門，如前之體用別論體。二唯識門，如前之攝境從識體。三歸性門，與前之攝相歸性體相當。但彼不許真如隨緣而成為諸法，故假令謂為攝事相而歸於真性，亦唯以能依歸於所依而已，其實不得謂有為之事相即為真如也。今立真如緣起，成為諸法，則諸法即為真如之體，如波即水。四無礙門，一切差別之事相，悉由無差別之真性緣起，故所起之萬法如其性，圓融相即，而事事無礙也。以一法一切法為體，以一切法一法為體。是曰無礙門。見起信論義記上。